Phenolien

Kort over Phenolien

Phenoliens Flag

Phenolien er et land placeret i det subtropiske område nord for ækvator. Phenolien er kendt for deres ikoniske mur, der splitter halvøen i en nordlig og en sydlig halvdel.

## Geografi

Mange ting gemmer sig i Phenolien, af både godt og ondt. Fra Bjergkæden Ralgurr, der strækker sig gennem hele halvøen, til Uendelighedsskoven, der dækker hele Phenoliens nordlige grænse.

### Landskab

Phenolien ligger i et subtropisk til tempereret område. Derfor er der store skovområder igennem hele halvøen. Man kan også finde store vidder med græslandskab og mindre bakker i langt det meste af landet.

Phenolien rummer også den store og majestætiske bjergkæde Ralgurr, hvori dværgene har bygget deres by af samme navn.

#### Ørkenen

Midt i Phenolien ligger en lille ørken. Den er hjem til mindre stammer af orkere, såvel som hovedstaden Orazio. Ingen andre byer ligger i ørkenen, på grund af terrænets fjendtlighed, såsom varmen og den ufrugtbare jord.

#### Uendelighedsskoven

*Fuld artikel: Uendelighedsskoven*

En af de mest imponerende dele af Phenoliens landskab er Uendelighedsskoven, der afgrænser landets nordlige grænse. Skoven var i mange tusinde år hjem for Phenoliens skovelvere. Dette ændrede sig dog, da dragerne vendte tilbage i år 97 F. Sen. Dragerne dukkede alle sammen op inde i uendelighedsskoven, hvilket næsten fuldstændigt eliminerede skovelver-befolkningen.

Uendelighedsskoven har det besynderlige træk, at kun "skovets folk"(skovelvere) kan navigere rundt i skoven. Mennesker der har forsøgt at navigere igennem skoven uden hjælp fra en skovelver, bliver på magisk vis vildledt, og ender med at dø til alle de farlige væsener der lever i skoven.

### Muren

*Fuld artikel: Den Phenolske Mur*

Den Phenolske Mur er en mur der strækker sig fra øst til vest i Phenolien og splitter landet i en nord- og syd-del. Den blev originalt bygget af byen Orazio for at holde dragerne i Phenolien over på syd-delen af landet, så menneskerne kunne have nord-siden til dem selv.

### Byer

**Orazio** - Hovedstaden i Phenolien. Et kæmpe handels-centrum der ligger midt i den Phenolske ørken.

**Mirzai** - En stor by sydvest for muren. Hjem til Biblioteket og Vanidas' Magibutik.

**Ralgurr** - Dværgenes by. En kæmpe by der strækker sig igennem hele Ralgurr bjergkæden.

## Demografi

Mange forskellige folkeslag spreder sig igennem Phenolien. Landet Phenolien og de tilhørende byer er primært menneske-fyldte, men igennem hele halvøen er der mindre byer af andre racer, såvel som byen Ralgurr, der er hjem til næsten alle dværge i Phenolien.

### Elvere

Tilbage efter dragerne forsvandt i år ca. 8000 F. Sen., begyndte de Phenolske mennesker at bygge byer længere og længere nord på. På et uvist tidspunkt nåede de til nogle mindre stammer bygget af "Skovets Folk", også kendt som skovelvere. Disse elvere havde valgt at forlade skoven i et forsøg på at dyrke jorden udenfor. I løbet af de næste mange tusinde år blev de til det man idag kalder "Højelvere".

#### Skovelvere

Selv før dragerne kom tilbage i år 97 F. Sen. var der meget få mennesker der nogensinde havde set en skovelver. Skovelverne var nemlig meget hemmelighedsfulde, og holdt sig ofte til skoven. De sjældne gange de forlod skoven var for at sælge smykker og andre elviske kreationer.

#### Højelvere

Højelvere lever oftest i små landsbyer rundt omkring i Phenolien. Selvom det er sjældent, er der dog også nogle højelvere der forlader deres hjemby for at bo i en af de store Phenolske menneske-byer. Dette har resulteret i en lille, men ikke ubetydelig, population af højelvere i alle større byer i Phenolien. Specielt Orazio, der siges at være hjem til over 1000 højelvere, hvilket er mere end mange af højelver-landsbyerne.

Højelvere bor i stærkt kontrollerede samfund, hvor hver person har en opgave som de udfører uden at stille spørgsmål. Denne opdeling giver dem en effektivitet der næsten kan slå dværgenes. Næsten. Men hvad de mangler i hastighed, kan højelverne sagtens gøre op for med kvalitet. Højelvernes arbejde, om det er huse eller våben, er smukkere og mere funktionelt end noget hverken menneskene eller dværgene kunne præstere.

### Dværge

De Phenolske dværge bor næsten alle sammen i byen Ralgurr, der ligger i bjergkæden af samme navn. Der er enkelte dværge der tager til menneske-byer, men de bor ofte i dværge-ghettoer, fordi de bedre kan lide at være sammen med deres eget folk.

### Andre Racer

**Orker** - De Phenolske orker bor i små stammer i den Phenolske ørken. De angriber ofte karavaner der kører varer fra og til Orazio.

**Halflings** - Halflings bor i små landsbyer rundt i Phenolien. De holder sig meget til dem selv, og det er sjældent man møder en uden for deres landsbyer.

## Styreform

Landet Phenolien er et feudalsk kongerige med en konge der bestemmer over hele landet, og fyrster, baroner og lords der styrer over mindre og mindre dele af landet. Kongen har et råd af eksperter der, selvom de ikke har noget faktisk magt, er kongens eneste måde at få kvalificerede holdninger til ting han ikke selv kender til. Derfor ses det royale råd som at have næsten ligeså meget magt som kongen.

## Historie

### Phenoliens Skabelse

*Fuld artikel: Den Phenolske Skabelsesmyte*

Ifølge myterne blev Phenolien skabt af "De Tre Store" guder, Supro, Vivo og Morto efter de havde splittet sig fra guden Unua.

### Orazio og Muren

I de første par årtusinder af Phenoliens historie, var der små stammer af mennesker men ikke nogen byer. Dette var på grund af dragerne, der angreb enhver bebyggelse stor nok til at blive set. Dette ændrede sig dog da den utroligt defensive by, Orazio kom til. Orazio havde mure hele vejen rundt, der, sammen med forsvars-tårnene lidt ude for byen, stoppede dragerne fra at komme for tæt på. Derefter begyndte Orazio på en mur tværs over Phenolien, for at holde dragerne endnu længere væk. Det lykkedes, og efter mange års drage-jægeri, fik de alle dragerne om på den anden side.

### Dragernes Forsvinden

Tilbage omkring år 8000 F. Sen, brugte Troldmanden Vitalis en kraftfuld magi ved navn "segl" til at fange alle kontinentets drager i et tidsløst fængsel. I løbet af de næste par tusinde år blev drager til at myte, og byer begyndte at blive grundlagt på den nordlige side af muren. Orazio vedligeholdt og bemandede stadig muren, på trods af at der ikke længere var en grund. Dette viste sig dog at være en utrolig vigtig beslutning.

### Dragernes Tilbagekomst

Omkring år 97 F. Sen sprang det sidste af de 5 segl i luften, hvilket befriede dragerne fra deres fangeskab. Tusindvis af mennesker døde, og hver eneste by nord for muren blev destrueret. Heldigvis holdt muren dragerne tilbage, hvilket reddede utallige menneskers liv.

Det viste sig senere at det var guden Drako der saboterede seglene, i et forsøg på at gøre sig selv mere magtfuld. Et forsøg der blev stopped af Balanceridderne.

### Dragernes Anden Forsvinden

65 år efter dragernes tilbagekomst blev et nyt hold Balanceriddere samlet af øverstepræsten Alvarado. Deres mission var at genaktivere seglene, så dragerne forsvandt igen. Dette gjorde de, og landet gik tilbage til at være fredsfuldt.

### Senkulpas Opdagelse

I år 1 opdagede opdagelsesrejsende en øgruppe ved navn Senkulpa. Øerne var rige på eksotiske krydderier og metaller, så der gik ikke længe før Phenolske kolonier begyndte at dukke op på de Senkulpanske øer. Specielt øen Skt. Holger blev dækket af Phenolske kolonier.